CELEX: 62019CN0264
Language: el
Date: 2019-03-29 00:00:00
Title: Υπόθεση C-264/19: Αίτηση προδικαστικής αποφάσεως την οποία υπέβαλε το Bundesgerichtshof (Γερμανία) στις 29 Μαρτίου 2019 — Constantin Film Verleih GmbH κατά YouTube LLC, Google Inc.

8.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 230/19
            
         
      Αίτηση προδικαστικής αποφάσεως την οποία υπέβαλε το Bundesgerichtshof (Γερμανία) στις 29 Μαρτίου 2019 — Constantin Film Verleih GmbH κατά YouTube LLC, Google Inc.
      (Υπόθεση C-264/19)
      (2019/C 230/23)
      Γλώσσα διαδικασίας: η γερμανική
      
         Αιτούν δικαστήριο
      
      Bundesgerichtshof
      
         Διάδικοι στην υπόθεση της κύριας δίκης
      
      
         Ενάγουσα, αναιρεσείουσα και αναιρεσίβλητη: Constantin Film Verleih GmbH
      
         Εναγόμενες, αναιρεσίβλητες και αναιρεσείουσες: YouTube LLC, Google Inc.
      
         Προδικαστικά ερωτήματα
      
      
                  1)
               
               
                  Περιλαμβάνουν οι μνημονευόμενες στο άρθρο 8, παράγραφος 2, στοιχείο α', της οδηγίας 2004/48/ΕΚ (1) διευθύνσεις των παραγωγών, κατασκευαστών, διανομέων, προμηθευτών και λοιπών προηγούμενων κατόχων του προϊόντος ή της υπηρεσίας, καθώς και των παραληπτών χονδρεμπόρων και των εμπόρων λιανικής, στις οποίες εκτείνονται οι πληροφορίες του άρθρου 8, παράγραφος 1, εφόσον ενδείκνυται, και
                  
                              α)
                           
                           
                              την ηλεκτρονική διεύθυνση των χρηστών των υπηρεσιών και/ή
                           
                        
                              β)
                           
                           
                              τους αριθμούς τηλεφώνου των χρηστών των υπηρεσιών και/ή
                           
                        
                              γ)
                           
                           
                              τις διευθύνσεις ΙΡ που χρησιμοποιήθηκαν από τους χρήστες των υπηρεσιών για την παράνομη μεταφόρτωση αρχείων, καθώς και το ακριβές χρονικό σημείο της μεταφορτώσεως;
                           
                        
            
                  2)
               
               
                  Σε περίπτωση καταφατικής απαντήσεως στο ερώτημα 1γ':
                  Περιλαμβάνουν οι πληροφορίες που πρέπει να παρέχονται κατά το άρθρο 8, παράγραφος 2, στοιχείο α', της οδηγίας 2004/48/ΕΚ και τη διεύθυνση ΙΡ, η οποία χρησιμοποιήθηκε την τελευταία φορά από τον χρήστη, ο οποίος είχε προηγουμένως μεταφορτώσει παρανόμως ορισμένα αρχεία, για την πρόσβαση στον λογαριασμό χρήστη που έχει στην Google-/YouTube, μαζί με το ακριβές χρονικό σημείο της προσβάσεως, ανεξάρτητα από το αν κατά την τελευταία αυτή πρόσβαση διαπράχθηκαν παράνομες πράξεις;
               
            
         (1)  Οδηγία 2004/48/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με την επιβολή των δικαιωμάτων διανοητικής ιδιοκτησίας (ΕΕ 2004, L 157, σ. 45).